stanford-oval/wikipedia huggingface dataset:
Malaika Mihambo

| Mitalit | Mitalit | Mitalit |  |
| --- | --- | --- | --- |
|  Mihambo vuoden 2013 MM-kisoissa |  Mihambo vuoden 2013 MM-kisoissa |  Mihambo vuoden 2013 MM-kisoissa |  |
Maa:   Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | pituushyppy |  |
|  Hopeaa | Pariisi 2024 | pituushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Doha 2019 | pituushyppy |  |
|  Kultaa | Eugene 2022 | pituushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | pituushyppy |  |
|  Kultaa | Rooma 2024 | pituushyppy |  |
|  Hopeaa | München 2022 | pituushyppy |  |
|  Pronssia | Amsterdam 2016 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Toruń 2021 | pituushyppy |  |
Malaika Mihambo (s. 3. helmikuuta 1994 Heidelberg) on saksalainen pituushyppääjä. Hän on voittanut olympiakultaa, maailmanmestaruuden ja Euroopan-mestaruuden.
Mihambo voitti alle 20-vuotiaiden Euroopan-mestaruuden Rietissä vuonna 2013 tuloksella 670. Vuoden 2014 Euroopan-mestaruuskilpailuissa Mihambo sijoittui neljänneksi hypäten saman tuloksen 665 pronssimitalistin kanssa. Hän voitti alle 23-vuotiaiden Euroopan-mestaruuden Tallinnassa 2015 tuloksella 673. Saman vuoden Pekingin MM-kilpailuissa hän sijoittui kuudenneksi hypättyään 679. Amsterdamin EM-kilpailuissa 2016 hän sai pronssia tuloksella 665.
Mihambo sijoittui Rio de Janeiron olympialaisissa 2016 neljänneksi ennätyksellään 695. Hän oli viides Birminghamin MM-hallikilpailuissa 2018. Hän voitti Euroopan-mestaruuden Berliinissä 2018 tuloksella 675. Hän sijoittui neljänneksi Glasgow'n EM-hallikilpailuissa 2019. Dohan MM-kisoissa 2019 Mihambo voitti maailmanmestaruuden tuloksella 730. Hän voitti toiseksi sijoittuneen 38 senttimetrin erolla. Toruńin sisäratojen EM-kilpailuissa 2021 hän saavutti hopeaa tuloksella 688. Vuodelle 2021 siirretyissä Tokion olympialaisissa hän voitti kultaa tuloksella 700. Eugenen MM-kisoissa 2022 hän voitti toisen maailmanmestaruutensa tuloksella 712. Münchenin EM-kilpailuissa 2022 hän saavutti hopeaa tuloksella 703. Istanbulin sisäratojen EM-kilpailuissa 2024 hän oli neljäs tuloksella 683. Hän voitti Euroopan-mestaruuden Roomassa 2024 tuloksella 722. Saman vuoden Pariisin olympialaisissa hän saavutti hopeaa tuloksella 698.
Mihambon isä on kotoisin Sansibarilta.
Henkilökohtaiset ennätykset

Lähde:
Pituushyppy: 730 (2019)
Korkeushyppy: 175 (2010)
200 metrin juoksu: 23,90 (2018)
Pituushyppy: 707 (2020)
Korkeushyppy: 178 (2010)
Mankato

Mankato voi tarkoittaa ainakin seuraavia maantieteellisiä kohteita:
Mankato, Kansas, Yhdysvallat
Mankato, Minnesota, Yhdysvallat
Mankaton rautatieasema, Minnesota, Yhdysvallat
Minnesota State University, Mankato
North Mankato, Minnesota, Yhdysvallat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mankato”, voi hakea sivunnimihaulla, laajalla sivunnimihaulla tai tekstihaulla.
Mankell

Mankell on ollut muun muassa seuraavien ruotsalaisten henkilöiden sukunimi:
Abraham Mankell (1802–1868), musiikintutkija, urkuri, laulupedagogi ja säveltäjä
Gustaf Mankell (1812–1880), urkuri, säveltäjä ja musiikkipedagogi
Henning Mankell (1868–1930), säveltäjä
Henning Mankell (1948–2015), kirjailija
Julius Mankell (1828–1897), sotahistorioitsija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luigi Datome

| Luigi Datome |
| --- | --- |

Henkilötiedot
Koko nimi:  Luigi Datome
Syntynyt: 27. marraskuuta 1987 (ikä 36) Montebelluna, Italia
Kansalaisuus:   Italia
Koripalloilija
Lempinimi:  "Gigi"
Pelipaikka:  Pieni laitahyökkääjä
Pituus:  205 cm
Paino:  100 kg
Nyk. joukkue:  Detroit Pistons
Sarja:  NBA
Pelaajaura
Seurajoukkueet
2003–2007 2007–2008 2008–2013 2013–:   Mens Sana Basket  Scafati Basket  Pallacanestro Virtus Roma  Detroit Pistons (NBA)
Maajoukkueet
:   Italia
Aiheesta muualla
FIBA
Luigi Datome (s. 27. marraskuuta 1987, Montebelluna) on italialainen koripalloilija, pelipaikaltaan pieni laitahyökkääjä. Hän edustaa tällä hetkellä NBA-liigassa pelaavaa Detroit Pistonsia.
Datome valittiin Serie A:n arvokkaimmaksi pelaajaksi kaudella 2012–2013. Erinomaiset esitykset huomattiin myös Pohjois-Amerikassa, ja Detroit Pistons teki kesällä hänen kanssaan kaksivuotisen sopimuksen.
Aiheesta muualla

Kuvia tai muita tiedostoja aiheesta Luigi Datome Wikimedia Commonsissa
Luigi De Filippo

Luigi De Filippo ja Claudia Mori näyttelevät pääosia Raffaello Matarazzon ohjaamassa elokuvassa Cerasella (1959).
Luigi De Filippo (10. elokuuta 1930 Napoli – 31. maaliskuuta 2018 Rooma) oli italialainen näyttelijä, teatteriohjaaja ja näytelmäkirjailija. De Filippo kuoli Roomassa 87-vuotiaana 31. maaliskuuta 2018.
De Filippo oli kuuluisan, alkuaan napolilaisen, teatteridynastian viimeinen miespuolinen edustaja. Dynastian perustaja oli hänen isoisänsä Eduardo Scarpetta. Suvun tunnettuihin edustajiin kuuluivat hänen isänsä Peppino De Filippo, setänsä Eduardo De Filippo ja tätinsä Titina De Filippo. Hän aloitti uransa näyttelijänä 1951 isänsä teatteriseurueessa. Ensimmäinen elokuvarooli tuli jo samana vuonna setänsä Eduardon elokuvassa Filumena Marturano. Hän työskenteli isänsä seurueessa vuoteen 1978 jolloin hän perusti oman seurueen. Hänellä oli Roomassa oma teatteri Parioli Peppino De Filippo joka on nimetty hänen isänsä muistoksi.
Aiheesta muualla

Luigi De Filippo Internet Movie Databasessa. (englanniksi)
Luigi Denza

Luigi Denza ennen vuotta 1922.
Luigi Denzan sävellys, esittänyt ennen vuotta 1917 Mattia Battistini.
Luigi Denzan sävellys, laulanut vuonna 1929 Francisca Pomar de Maristany.
Äänitiedostojen kuunteluohjeet
Luigi Denza (24. helmikuuta 1846 – 26. tammikuuta 1922) oli italialainen säveltäjä. Denza syntyi Castellemmare di Stabiassa, Italiassa.
Denza opiskeli musiikkia Napolin konservatoriossa. Vuonna 1884 hän muutti Lontooseen jatkaakseen uraansa säveltäjänä. Denza nimettiin professoriksi Royal Academy of Musiciin 1898 ja opetti siellä työskennellessään musiikin parissa.
Denza sävelsi muun muassa oopperan nimeltään Wallenstein sekä satoja lauluja, joista tunnetuin on Funiculì, Funiculà. Denza kuoli vuonna 1922 Lontoossa.
Aiheesta muualla

Luigi Denza International Music Score Library Project (englanniksi)
Marcel Cerdan

| Marcel Cerdan |
| --- | --- |

Henkilötiedot
Koko nimi:  Marcellin Cerdan
Syntynyt: 22. heinäkuuta 1916 Sidi Bel Abbes, Algeria
Kuollut: 28. lokakuuta 1949 (33 vuotta) São Miguel, Azorit, Portugali
Kansalaisuus:   Ranska
Nyrkkeilijä
Lempinimi:  Le Bombardier Marocain
Pituus:  173  cm
Painoluokka:  keskisarja
Kätisyys:  oikeakätinen eli orthodox
Ammattilaistilastot
Ottelut:  117
Voitot:  113
Tappiot:  4
Ratkaisemattomat:  0
Ei tuomiota/ mitätöity:  0
Aiheesta muualla
marcelcerdan.com
Marcel Cerdan (22. heinäkuuta 1916 Sidi Bel Abbes, Ranskan Algeria – 28. lokakuuta 1949 São Miguel, Azorit, Portugali) oli ranskalainen pied-noir-nyrkkeilijä.
Cerdan aloitti nyrkkeilyuransa Meknesissä Marokossa 4. marraskuuta 1934 ja voitti. Hän saavutti 47 voittoa peräjälkeen.
Vuonna 1948 Cerdan riisti keskisarjan maailmanmestaruuden Tony Zalelta ja menetti sen seuraavana vuonna Jake LaMottalle. MM-ottelut järjestettiin Yhdysvalloissa. Cerdan kuoli vuonna 1949 lento-onnettomuudessa Azoreilla ollessaan matkalla Yhdysvaltoihin tapaamaan rakastettuaan Edith Piafia ennen harjoitusleiriään uusintaottelua varten Jake LaMottaa vastaan.
Cerdanilla oli suhde laulaja Édith Piafin kanssa.
Cerdan valittiin nyrkkeilyn Hall of Fameen vuonna 1991.
Aiheesta muualla

| Ammattinyrkkeilyottelut boxrec.comissa
Manuel García (pyöräilijä)

Manuel Alfonso García (s. 20. maaliskuuta 1964) on guamilainen entinen pyöräilijä, joka kilpaili sekä maantie- että ratapyöräilyssä.
García osallistui olympialaisiin kerran, Barcelonassa 1992. Hän joutui keskeyttämään maantieajossa, mutta oli radan puolella 4 000 metrin takaa-ajossa 24:s. García ajoi myös 100 kilometrin joukkueaika-ajossa, jossa Guam oli 25. ja 4 000 metrin joukkuetakaa-ajossa, jossa maa oli kilpailun viimeinen eli 20.
Mankellbron

| Mankellbron |
| --- | --- |
 Maantie- ja rautatiekansi
Ajokaistoja:  2
Raiteita:  1
Ylittää:  Ljusnan-joen
Sijainti:  Sveg, Härjedalen, Ruotsi
Ylläpitäjä:  Inlandsbanan AB ja Vägverket
Pituus:  120 m
Avattu liikenteelle:  1909
Koordinaatit:  62°1.74′N, 14°21.34′E
Lisää silta-artikkeleitaArkkitehtuurin teemasivulla
Mankellbron junasta kuvattuna.
Mankellbron on Svegin taajamassa Härjedalenin kunnassa Ruotsissa sijaitseva yhdistetty maantie- ja rautatiesilta. Silta ylittää Ljusnan-joen, ja sen ainoalla kannella joen ylittävät sekä Brogatan että Inlandsbanan-rataan kuuluva rataosuus Mora–Brunflo. Sillan pääjänteen pituus on 45 metriä, kokonaispituus 120 metriä, ja se avattiin liikenteelle 1909.
Silta on nimetty kirjailija Henning Mankellin mukaan.
Luigi Di Maio

| Luigi Di Maio |
| --- | --- |

Italian ulkoministeri
 5.9.2019–22.10.2022  
Pääministeri:  Giuseppe Conte Mario Draghi
Edeltäjä:  Enzo Moavero Milanesi
Seuraaja:  Antonio Tajani
Italian varapääministeri
 1.6.2018–5.9.2019 Yhdessä Matteo Salvinin kanssa  
Pääministeri:  Giuseppe Conte
Edeltäjä:  Angelino Alfano (2014)
Talouskehitys- sekä työ- ja yhteiskunta-asiain ministeri
 1.6.2018–5.9.2019  
Pääministeri:  Giuseppe Conte
Edeltäjä:   Carlo Calenda (talouskehitys)  Giuliano Poletti (työ) 
Viiden tähden liikkeen johtaja
 23.9.2017–22.1.2020  
Edeltäjä:  Beppe Grillo
Seuraaja:  Vito Crimi
Italian edustajainhuoneen jäsen
 15.3.2013–13.10.2022  
Henkilötiedot
Syntynyt: 6. heinäkuuta 1986 (ikä 38) Pomigliano d’Arco, Napoli, Italia
Tiedot
Puolue:  Viiden tähden liike (-2022)   Impegno civico (2022)
 Nimikirjoitus
Aiheesta muualla
www.luigidimaio.it
Luigi Di Maio (s. 6. heinäkuuta 1986 Pomigliano d’Arco, Napoli) on italialainen poliitikko. Hän oli Viiden tähden liikkeen johtaja 23.9.2017–22.1.2020. Di Maio toimi varapääministerinä ja talouskehitys- sekä työ- ja yhteiskunta-asiain ministerinä Conten ensimmäisessä hallituksessa 1.6.2018–5.9.2019.  Oikeistopopulistisen La Lega -puolueen lähdettyä Viiden tähden liikkeen kanssa muodostamastaan yhteishallituksesta tuli Luigi Di Maiosta Conten toisen hallituksen ulkoministeri syyskuussa 2019. Tammikuussa 2020 Luigi Di Maio ilmoitti eroavansa Viiden tähden liikkeen johdosta. Hän oli ulkoministerinä myös helmikuussa 2021 aloittaneessa Mario Draghin johtamassa hallituksessa. Kesäkuussa 2022 Di Maio ilmoitti eroavansa Viiden tähden liikkeestä. Hän perusti uuden puolueen, Impegno civicon, joka liittoutui vuoden 2022 parlamenttivaaleissa Demokraattisen puolueen kanssa. Di Maio ei tullut uudelleenvalituksi Italian edustajainhuoneeseen. Toukokuussa 2023 hänet nimitettiin Euroopan unionin erityisedustajaksi Persianlahden alueelle.
Aiheesta muualla

Kuvia tai muita tiedostoja aiheesta Luigi Di Maio Wikimedia Commonsissa
Mahonia

| Lännenmahonia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Happomarjakasvit Berberidaceae
Suku::  Mahoniat Mahonia
Laji::  aquifolium
Kaksiosainen nimi
 Mahonia aquifolium  (Pursh) Nutt. 
Synonyymit
 Berberis aquifolium Pursh 
Katso myös
   Mahonia Wikispeciesissä   Mahonia Commonsissa 
Infobox OKVirheellinen NIMI-arvo: 
Mahonia eli lännenmahonia (Mahonia aquifolium) on piikkinen ainavihanta pensas, joka kuuluu happomarjakasvien (Berberidaceae) heimoon. Sitä viljellään koristekasvina.
Ulkonäkö ja koko

Mahonia kasvaa pieneksi pensaaksi, jonka korkeus on 30–100 cm ja leveys noin 70 cm. Se kukkii touko–kesäkuussa. Mahonian lehdissä on 2–4 paria soikeita lehdyköitä. Lehdykät ovat kiiltävän tummanvihreät ja laidoilta teräväpiikkiset. Keltaiset ja tuoksuvat kukat sijaitsevat tiheissä pystyissä tertuissa. Mahonian vajaan senttimetrin leveät marjat ovat sinimustia ja härmeisiä.
Levinneisyys

Mahonia on kotoisin Pohjois-Amerikan länsirannikolta, mutta kasvaa viljeltynä kaikkialla viileässä ilmastossa. Se on suosittu muun muassa Japanissa.
Aiheesta muualla

Suomen Lajitietokeskus: Lännenmahonia – Mahonia aquifolium
M/S Express Samina

| M/S Express Samina |
| --- | --- |
 M/S Express Saminan reitti ja hylyn sijainti.
Tyyppi:  RO-RO-alus
Lippuvaltio:  Kreikka
Kotipaikka:  Pireus
IMO-numero:  6613548
Aiemmat nimet:  1966–1981: Corse 1981–2000: Golden Vergina 2000: Express Samina
Aiemmat omistajat:  1966–1969: Cie Générale Transatlantique 1969–1976: Compagnie Générale Transméditerranéenne 1976–1981: Société Nationale Maritime Corse-Méditerranée 1981–1988: Stability Maritime 1988–1999: Agapitos Bros 1999–2000: Minoan Flying Dolphins
Rakennustelakka:  Chantiers de l'Atlantique, Saint-Nazaire, Ranska
Rakennusnumero:  F23
Vesillelasku:  22. tammikuuta 1966
Luovutettu:  11. kesäkuuta 1966
Status:  Upposi 26. syyskuuta 2000
Tekniset tiedot
Pituus:  115 m
Leveys:  18,11 m
Syväys:  4,36 m
Bruttovetoisuus:  4 455 brt
Koneisto:  2 × 16-cyl, Pielstick diesel
Koneteho:  10 945 kW
Nopeus:  38,89 km/h
Nopeus:  21 kn
Hyttejä:  256
Lastikapasiteetti:  170 autoa
Lähteet:  
M/S Express Samina (IMO 6613548) oli kreikkalaisen Minoan Flying Dolphins -yhtiön omistama ro-ro-autolautta. Alus oli rakennettu vuonna 1966 Chantiers de l'Atlantiquen telakalla Saint-Nazairessa Ranskassa. Laivan matkustajakapasiteetti oli 1 300, ja matkustajille oli yhteensä 256 hyttipaikkaa. Autoja alukseen mahtui kerrallaan 170. Express Samina upposi 26. syyskuuta 2000 Kreikassa Paroksen saaren edustalla. Onnettomuudessa kuoli 79 ihmistä
Express Saminan sisaralus oli vuonna 2003 romutettu M/S Express Naias.
Käyttöhistoria

22. tammikuuta 1966 alus laskettiin vesille, ja 4. kesäkuuta se sai kasteessa nimen Corse. 11. kesäkuuta alus luovutettiin Cie Générale Transatlantiquen omistukseen, joka rekisteröi sen Ranskan lipun alle. Kotisatamaksi tuli Marseille. 25. kesäkuuta alus aloitti liikennöinnin reiteillä Nizza–Korsika ja Marseille–Algeria. 1. heinäkuuta 1969 alus siirtyi Compagnie Générale Transméditerranéennen omistukseen. 16. maaliskuuta 1976 Corse siirtyi Société Nationale Maritime Corse-Méditerranéen omistukseen. Lippuvaltiona säilyi edelleen Ranska. 12. marraskuuta 1981 Stability Maritime osti aluksen. 13. joulukuuta alus sai nimen Golden Vergina ja lähti Marseillesta kohti Kreikan Pireusta. Vuonna 1982 alus aloitti liikennöinnin reitillä Brindisi–Pireus–Haifa. Vuonna 1984 alus poistettiin liikenteestä ja laitettiin myyntiin.
Vuonna 1988 ostaja löytyi, kun Agapitos Bros osti aluksen ja rekisteröi sen Kreikan lipun alle. Kotisatamaksi tuli Pireus. Omistajanvaihdoksen jälkeen alus aloitti liikennöinnin reitillä Pireus–Paros–Ikaria–Samos. 18. marraskuuta 1999 Minoan Flying Dolphins osti Golden Verginan. Lippuvaltiona säilyi edelleen Kreikka. Vuonna 2000 Hellas Ferries aloitti liikennöinnin aluksella. Samalla nimi muuttui Express Saminaksi.
Uppoaminen

26. syyskuuta 2000 Express Samina lähti Pireuksesta ja teki yli 17 tuntia kestäneellä matkallaan viisi pysähdystä, kunnes ajoi karille kello 22.12 kolmen kilometrin päässä Paroksen satamasta ja sai korjaamattomia vauriota tyyrpuurin puolelle. Matkustajat alkoivat pelastua hyppäämällä mereen, jossa aallot ylsivät jopa kuuden metrin korkeuteen. Express Saminalla oli vähän pelastusliivejä ja vielä vähemmän pelastusveneitä; kahdeksan venettä, joista kolme saatiin vesille. Alus upposi 50 minuutissa kello 23.02. Onnettomuudessa menetti henkensä 79 ihmistä aluksen 540 matkustajasta.
Uppoaminen > Uppoamisen kulku

Tutkijoiden mukaan kello 22.15, kolme minuuttia karilleajon jälkeen laiva oli kallistunut 5 astetta tyyrpuuriin. Näihin aikoihin myös laivan kaikki valot sammuivat kokonaan. Kymmenen minuuttia myöhemmin kello 22.25 laiva oli kallistunut 14 astetta. Laiva ei kestäisi näin pahaa kallistumaa. Kello 22.29 Express Samina oli kallistunut 23 astetta. Tällöin kallistumaa oli jo niin paljon, että pelastusveneiden lasku olisi jo mahdotonta. Kello 22.32 laiva kallistui yhteensä 33 astetta. Laiva jatkoi kallistumistaan, kunnes 22.50 se kaatui kyljelleen. Komentosillalla olevan kellon mukaan laiva oli uponnut 38 metrin syvyyteen kello 23.02, 50 minuuttia törmäyksen jälkeen.
Uppoaminen > Uppoamisen syyt ja hylyn tutkimukset

Kun Express Saminan hylkyä tutkittiin, huomattiin että laivan 11 vesitiiviistä ovista 9 oli jätetty auki. Myöskään komentosillalla ei ollut riittävää miehitystä, vain yksi merimies oli ruorissa törmäyksen aikaan. Törmäykseen johti myös se, että laivan evävakaimista vain tyyrpuurin puoleinen oli ojennettuna. Kun alus törmäsi kiviin, se sai 6 metrin pituisen ja metriä leveän vaurion selvästi vesirajan yläpuolelle tyyrpuurin puolelle, jolloin vettä ei pitäisi vuotaa sisään. Sekunteja myöhemmin evävakain 3 metriä vesirajan alapuolella vääntyi törmäyksessä taakse tehden aukon ja vesi pääsi tulvimaan konehuoneisiin.
Uppoaminen > Uppoamisen jälkeen

Monet miehistönjäsenet kärsivät rikosoikeudelliset seuraamukset kuolemantuottamuksesta. Uppoamisen jälkeen Kreikassa säädettiin laki, jonka mukaan lauttojen maksimi-ikä sai olla 30 vuotta. 29. marraskuuta 2000 laivayhtiön manageri teki itsemurhan hyppäämällä ikkunasta.
Aiheesta muualla

Fakta om Fartyg – M/S Corse (Arkistoitu – Internet Archive) (ruotsiksi)
Express Samina Memorial (Arkistoitu – Internet Archive) (englanniksi) (kreikaksi)
Lygia Bojunga Nunes

Lygia Bojunga Nunes televisio-ohjelmassa (2013).
Lygia Bojunga Nunes (s. 26. elokuuta 1932 Pelotas) on brasilialainen lastenkirjailija. Nunes siirtyi 8-vuotiaana Rio de Janeiroon ja työskenteli radiossa ja televisiossa ennen ensimmäisen lastenkirjansa julkaisua 1972.[lähde? ]
Palkinnot

Prêmio Jabuti, 1973
Hans Christian Andersen -palkinto, 1982
Rattenfänger-kirjallisuuspalkinto, 1986
Astrid Lindgrenin muistopalkinto, 2004
Magic Mike XXL

| Magic Mike XXL |
| --- | --- |

Ohjaaja:  Gregory Jacobs
Käsikirjoittaja:  Reid Carolin
Tuottaja:   Channing Tatum  Reid Carolin  Gregory Jacobs  Nick Wechsler 
Kuvaaja:  Steven Soderbergh
Leikkaaja:  Steven Soderbergh
Koreografi:  Alison Faulk
Erikoistehosteet:  Michael Frechette
Pääosat:   Channing Tatum  Joe Manganiello  Kevin Nash  Gabriel Iglesias  Matt Bomer  Adam Rodríguez 
Valmistustiedot
Valmistusmaa:  Yhdysvallat
Tuotantoyhtiö:  Iron Horse Entertainment
Levittäjä:  InterCom Netflix iTunes Warner Bros. Pictures
Ensi-ilta:  Suomi 3. heinäkuuta 2015
Kesto:  115 minuuttia
Alkuperäiskieli:  englanti
Budjetti:  14 800 000 dollaria
Tuotto:  117 813 057 dollaria
Edeltäjä:  Magic Mike
Seuraaja:  Magic Mike’s Last Dance
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Magic Mike XXL on vuonna 2015 ensi-iltansa saanut Gregory Jacobsin ohjaama draamakomedia. Elokuva on jatko-osa vuoden 2012 elokuvalle Magic Mike.
Elokuva kertoo siitä, kun Mike on lopettanut kolme vuotta sitten uransa stripparina ja ryhtynyt tekemään työkseen huonekaluja. Elokuvassa Mike ja hänen entiset työkaverinsa, ”Tampan kuninkaat”, lähtevät viimeiselle keikalleen Myrtle Beachille.
Elokuvasarjan kolmas osa Magic Mike’s Last Dance sai ensi-iltansa vuonna 2023.
Näyttelijät

| 0 | 1 | 2 |
| --- | --- | --- |
|  Channing Tatum  | … |  Magic Mike   |
|  Matt Bomer  | … |  Ken   |
|  Joe Manganiello  | … |  Big Dick Richie   |
|  Kevin Nash  | … |  Tarzan   |
|  Adam Rodríguez  | … |  Tito   |
|  Gabriel Iglesias  | … |  Tobias   |
|  Andie MacDowell  | … |  Nancy   |
|  Amber Heard  | … |  Zoe   |
|  Jada Pinkett Smith  | … |  Rome   |
|  Elizabeth Banks  | … |  Paris   |
|  Donald Glover  | … |  Andre   |
Aiheesta muualla

Magic Mike XXL - Official Trailer [HD] Warner Bros. Pictures / Youtube. (englanniksi)
Magic Mike XXL Internet Movie Databasessa (englanniksi)
Magic Mike XXL Elonet.
Lukáš Melich

| Mitalit | Mitalit | Mitalit |  |
| --- | --- | --- | --- |
|  Lukáš Melich vuonna 2015. |  Lukáš Melich vuonna 2015. |  Lukáš Melich vuonna 2015. |  |
Maa:   Tšekki
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | Moukarinheitto |  |
Lukaš Melich (s. 16. syyskuuta 1980) on tšekkiläinen moukarinheittäjä. Hän saavutti pronssia moukarinheitossa Moskovan MM-kilpailuissa 2013. Lisäksi Melich on sijoittunut kuudenneksi Lontoon olympialaisissa. Melichin ennätys moukarinheitossa on 80,28.
Magic Night

| Magic Night Uriah Heep |
| --- | --- | --- |

Livealbumin tiedot
 Äänitetty : 2003
 Julkaistu: helmikuu 2004
 Formaatti: CD
 Tuottaja(t): Bob Carruthers
 Tyylilaji: hard rock, progressiivinen rock
Uriah Heepin muut livealbumit
| Live in the USA 2003 | Magic Night 2004 | Live in Armenia 2011 |
Magic Night on Uriah Heep -yhtyeen helmikuussa 2004 julkaistu livealbumi. Konsertissa esiintyvät erikoisvierailijoina vuosien 1976–1979 laulusolisti John Lawton sekä Heather Findlay.
Kappaleet

Easy Livin' – 2.38 (säv. Ken Hensley)
Shadows of Grief – 6.11 (säv. Hensley/David Byron)
Cry Freedom – 3.41 (säv. Mick Box/Phil Lanzon)
Pilgrim – 6.18 (säv. Hensley/Byron)
Bad Bad Man – 3.39 (säv. Lanzon)
Devil’s Daughter – 4.44 (säv. Byron/Box/Hensley/Lee Kerslake)
Wise Man – 4.12 (säv. Hensley)
Firefly – 1.59 (säv. Hensley)
Heartless Land – 1.46 (säv. Box/P. Lanzon/M. Lanzon)
Free Me – 3.25 (säv. Hensley)
The Wizard – 3.50 (säv. Hensley/Mark Clarke)
Love in Silence – 6.46 (säv. Box/Lanzon)
Been Away Too Long – 3.57 (säv. Hensley)
Stealin' – 5.21 (säv. Hensley)
Too Scared to Run – 4.00 (säv. Box/Bob Daisley/Peter Goalby/Kerslake/John Sinclair)
The Other Side of Midnight – 4.29 (säv. Box/Daisley/Goalby/Kerslake/Sinclair)
Kokoonpano

Mick Box – kitara, laulu
Lee Kerslake – rummut, laulu
Trevor Bolder – bassokitara, laulu
Phil Lanzon – kosketinsoittimet, laulu
Bernie Shaw – laulu
Mahoningin piirikunta

Mahoningin piirikunta on piirikunta Ohiossa, Yhdysvalloissa. Sen hallinnollinen keskus on Youngstown.
Maantiede

Mahoningin naapuripiirikuntia ovat Columbiana etelässä, Stark lounaassa, Portage luoteessa ja Pennsylvanian puolella Mercerin sekä Lawrencen piirikunnat.
Väestö

Piirikunnassa oli vuoden 2010 väestönlaskennassa 238 823 ihmistä. Etniset ryhmät jakautuvat valkoisiin, joita on 81,1%, mustiin (16,1%), alkuperäisamerikkalaisiin (0,2%) ja aasialaisiin (0,8%).
Kotitalouden mediaanitulo on 40 570 dollaria ja köyhyysrajan alapuolella oli 17,1% väestöstä 2007–2011 välisenä aikana.
Aiheesta muualla

Kuvia tai muita tiedostoja aiheesta Mahoningin piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown